Ягодов айс-коктейл със сметана

5 порции

Необходими продукти: 1/2 литър прясно мляко, 400 гр. сладолед, 200 гр. ягоди, 50 мл. ягодов сироп, 100 г сметана

В стъклени чаши за коктейл се слага по 1 топка сладолед, отгоре ягоди, после втора топка сладолед, мляко, разбита сметана и се поръсва с ягодовия сироп. Гарнира се с по 1 цяла ягода и веднага се поднася.

Ананасов айс-коктейл

5 порции

Необходими продукти: 150 гр. ананас от компот, 5 бр. бишкоти, 400 гр. сладолед, 1/2 чаена чаша прясно мляко, 100 гр. гъста сметана

В коктейлни чаши се слага по една топка сладолед, отгоре кръгчета ананас, втора топка сладолед, мляко, сметана и се поднася с по една бишкота, закрепена в гъстата сметана.